open-index/open-wikipedia-markdown huggingface dataset:
Pedru I (Brazīlija)

**Pedru I** (; dzimis , miris ) bija Brazīlijas Impērijas dibinātājs un tās pirmais valdnieks. Īsu laiku bija arī Portugāles valdnieks (kā **Pedru IV**).

## Biogrāfija
Dzimis Lisabonā, Pedru bija Portugāles karalistes valdnieka Žoau VI ceturtais bērns. Kad 1807. gadā Portugālē iebruka Napoleona karaspēks, Pedru tēvs ar ģimeni bēga uz Portugāles lielāko un bagātāko koloniju Brazīliju. 1820. gada revolūcija Lisabonā lika Pedru tēvam atgriezties Portugālē 1821. gada aprīlī, bet Pedru tika atstāts Brazīlijā kā reģents.

Brazīlijā ar plašu neapmierinātību tika uzņemta ziņa par Portugāles valdības draudiem atsaukt Brazīlijas politisko autonomiju, kas pastāvēja kopš 1808. gada. Pedru paziņoja par Brazīlijas neatkarību no Portugāles ,  viņš tika atzīts par Brazīlijas imperatoru. Līdz 1824. gada martam Pedru I sakāva visas Portugālei lojālās armijas vienības. 1826. gada martā viņš uz dažiem mēnešiem kļuva par Portugāles karali kā Pedru IV, taču atteicās no troņa savas vecākās meitas Marijas II labā. Nespēdams vienlaikus risināt Brazīlijas un Portugāles politiskās problēmas, 1831. gadā Pedru I atteicās no troņa par labu savam piecus gadus vecajam dēlam Pedru II un devās uz Eiropu, lai Portugāles tronī atjaunotu savu meitu Mariju, kuru bija gāzis Pedru I jaunākais brālis Migels. 1832. gada jūlijā Pedru I ar armiju iebruka Portugālē. Lai arī sācies kā Portugāles pilsoņu karš, tajā iesaistījās arī citas reģiona valstis. Miris 1834. gada septembrī no tuberkulozes.

## Ārējās saites
Hriņova

**Hriņova** () ir pilsēta Slovākijā, Banska Bistricas apgabala Detvas apriņķī.

## Vēsture
Apdzīvotā vieta zināma no 16. gadsimta. Līdz 1890. gadam tā bija Detvas sastāvā. Sāka strauji attīstīties pēc tam, kad 1955. gadā apkaimē tika nodibināta militārās tehnikas rūpnīca, kas ražoja kājnieku kaujas mašīnas, kā arī celtniecības tehniku. Pēc Slovākijas nodibināšanās 1991. gadā, rūpnīca tika privatizēta un samazināja ražošanu.

## Cilvēki
Pēc tautības vairums pilsētas iedzīvotāju ir slovāki (98,56 %). Pēc reliģiskās pārliecības — katoļi (88,85 %), nereliģiozi (6,19 %).

## Ārējās saites
*
Leonīds

**Leonīds** var būt:

* Leonīds (personvārds)

## Cilvēki ar šādu vārdu
* Leonids I
* Leonīds Arbuzovs (1882—1951)
* Leonīds Breikšs
* Leonīds Brežņevs
* Leonīds Vīgners
Perigē

**Perigē** (, ) ir pilsēta Francijā, Jaunakvitānijas reģionā, Dordoņas departamenta administratīvais centrs. Tā atrodas Īles (*Isle*) upes krastos, kas ir viena no Dordoņas upes pietekām. Perigē kā apdzīvotas vietas veidošanās aizsākās jau aizvēsturē, bet pirmā pilsēta Vesunna tika dibināta Senās Romas laikā. Tā tika izpostīta ap 410. gadu un tās vietā pastāvēja le Pjisanfona (*le Puy-Saint-Front*). Perigē tika dibināta 1240. gadā, apvienojot *le Puy-Saint-Front* un *la Cité*.

Perigē atrodas 44 vēsturiskie monumenti un trīs muzeji, kam ir piešķirts statuss *Musée de France*, bet Sanfrontas katedrāle (*cathédrale Saint-Front*) ir ierakstīta UNESCO Pasaules mantojuma sarakstā. Perigē dzelzceļa stacija tika oficiāli atklāta 1857. gadā. Osta darbojās no 1837. līdz 1949. gadam.

## Atsauces

## Ārējās saites
Ruta Veidemane

**Ruta Veidemane** (dzimusi , mirusi ) bija latviešu valodniece, literatūrkritiķe. Darbojusies letonikas, leksikoloģijas un morfoloģijas nozarē.

## Biogrāfija
Dzimusi  Talsos dzelzceļnieka ģimenē. Izglītību ieguvusi Stendes pamatskolā, Kandavas vidusskolā, ko pabeigusi 1952. gadā. No 1953. līdz 1958. gadam studējusi Latvijas Valsts universitātes Filoloģijas fakultātē/Vēstures un filozofijas fakultātes Latviešu valodas un literatūras nodaļā. No 1963. līdz 1967. gadam studējusi Latvijas Valsts universitātes Latviešu valodas katedras aspirantūrā. 1968. gadā viņa aizstāvēja filoloģijas zinātņu kandidāta disertāciju "Sinonīmijas problēma latviešu leksikoloģijā un leksikogrāfijā", tikusi nostrificēta par *Dr. philol.*

No 1958. līdz 1960. gadam bijusi korektore Latvijas Valsts izdevniecībā, pēc tam bijusi izdevniecības jaunākā redaktore līdz 1963. gadam. No 1967. līdz 1991. gadam strādājusi Valodas un literatūras institūtā, kur bijusi zinātniskā līdzstrādniece. No 1992. līdz 1998. gadam docējusi dažādus kursus Latvijas Kultūras akadēmijā un Latvijas Universitātē.

Zinātniskās publikācijs kopš 1964. gada. Pirmā publikācija tapusi kopā ar Alīsi Lauu — "Pirmā latviešu valodas sinonīmu vārdnīca" žurnāla "Karogs" 1964. gada 12. numurā. Ir vairāk nekā 130 rakstu un recenziju autore, divas monogrāfijas.

Nodarbojusies arī ar dzejas pētīšanu, kam pievērsusies 20. gadsimta 70. gados. Analizējusi Imanta Ziedoņa, Ojāra Vācieša dzejas simbolisko slāni.

Latvijā iedibinājusi lingvistisko poētiku. 1978. gadā kļuvusi par Latvijas Rakstnieku savienības biedri.

## Atsauces
Baru

**Baru** () jeb **Čiriki vulkāns** *(Volcán de Chiriqui)* ir stratovulkāns Centrālamerikā, Panamas  augstākā virsotne. Izvietojies valsts rietumos Talamankas grēdā  no Kostarikas robežas. Pēdējais novērotais izvirdums attiecināms uz aptuveni 1550. gadu, bet 2006. gadā tā pamatnē bija novērojamas seismiskas aktivitātes.

1976. gadā vulkāns un tā apkārtne 14 325 ha platībā tika pasludināts par nacionālo parku kā daļa no Mezoamerikas bioloģiskā koridora.

## Atsauces

## Ārējās saites
Panamas karogs

**Panamas Republikas karogs** ir viens no Panamas Republikas oficiālajiem valsts simboliem. Veidots taisnstūra auduma formā proporcijā 2:3, dalīts vertikāli un horizontāli četrās vienādās daļās, tālākā no karogkāta augšējā ceturtdaļa — sarkana, tuvākā karogkātam apakšējā — zila; tuvākajā karogkātam baltajā ceturtdaļā zila piecstaru zvaigzne, tālākajā — sarkana.

Karoga ideju 1903. gada novembrī izstrādāja pirmā Panamas prezidenta Manuela Amadora Gerrero dēls, mākslinieks Manuels Enkarnasjons Amadors. Pirmo karogu izgatavoja viņa pamāte Marija Osa de Amadora. Karoga dizainā bija iekļautas vienādās proporcijās divu jaunveidojamās Panamas valsts konkurējošo politisko spēku — Liberālās partijas (sarkanā) un Konservatīvās partijas (zilā) — krāsas. Oficiāli apstiprināts 1904. gada 4. novembrī, kas mūsdienās tiek svinēta Panamā kā Karoga diena.

Baltā krāsa karogā simbolizē mieru un šķīstību, zilā zvaigzne — godu par valsts dzimšanu, sarkanā — likumību un kārtību valstī.

## Atsauces

## Ārējās saites

* Flag of Panama on flagscorner.com
Dudince

**Dudince** () ir neliela kūrortpilsēta Slovākijā, Banska Bistricas apgabala Krupinas apriņķī. Pie pilsētas karsto avotu atradnes.

## Vēsture
Apdzīvotā vieta rakstos pirmoreiz pieminēta 1284. gadā. 1551. gadā pirmoreiz rakstos minēti karstie avoti, kaut arī pie tiem atrastas romiešu baseinu atliekas.

## Cilvēki
Pēc tautības vairums pilsētas iedzīvotāju ir slovāki (95,67 %), dzīvo arī ungāri (3,53 %). Pēc reliģiskās pārliecības — katoļi (55,67 %), luterāņi (28,93 %), nereliģiozi (11,27 %).

## Sports
Pilsētā populārs sporta veids ir soļošana. Regulāri notiek sporta sacensības, tai skaitā 1998., 2001. un 2013. gadā šeit notika Eiropas kauss soļošanā.

## Atsauces

## Ārējās saites
Hūberts Opermans

**Sers Hūberts Ferdinands Opermans** (;  — ), Austrāljiā un Francijā pazīstams ar iesauku *Oppy*, bija Austrālijas riteņbraucējs un politiķis, kura izturības braucieni ar velosipēdu 1920. un 1930. gados viņam atnesa starptautisku atpazīstamību.

Hūberts ar velosipēdu brauca kopš astoņu gadu vecuma līdz savai 90. dzimšanas dienai, kad viņa sieva Mevisa, baidoties par viņa veselību un drošību, piespieda viņu to pārtraukt. Viņa riteņbraukšanas izturība padarīja Opermanu par vienu no visu laiku labākajiem Austrālijas sportistiem.

## Pārstāvētās komandas
* 1924—1927: *Malvern Star*
* 1928: *Ravat-Malvern Star*
* 1929—1930: *Malvern Star*
* 1931: *Alleluia-Wolber, Elvish-Wolber*
* 1932—1935: *Malvern Star*

## Ārējās saites
Latvijas gada labākais riteņbraucējs

[thumb|Septiņkārtējais balvas saņēmējs [Toms Skujiņš]]
**Latvijas gada labākais riteņbraucējs** ir gadskārtēja nominācija, ko piešķir Latvijas Riteņbraukšanas federācija pēc līdzjutēju, mediju pārstāvju, Latvijas Riteņbraukšanas federācijas padomes, LRF šosejas/MTB treneru padomes un BMX klubu padomes balsošanas rezultātiem. Pirmoreiz šo balvu pasniedza 2013. gadā.

Balva nosaukta panākumiem bagātā Latvijas treka riteņbraucēja Dzintara Lāča vārdā.

## Balvu ieguvēji

## Atsauces

## Ārējās saites
* Latvijas Riteņbraukšanas federācijas mājaslapa
Krupina

**Krupina** () ir pilsēta Slovākijā, Banska Bistricas apgabala Krupinas apriņķa centrs.

## Vēsture
Viena no senākajām Slovākijas pilsētām, pirmoreiz rakstos minēta 1135. gadā, bet pilsētas tiesības ieguvusi 1238. gadā. Tāpat kā lielākā daļa no Slovākijas teritorijas, Krupina gadsimtiem atradusies Ungārijas sastāvā, tās ungāriskais nosaukums ir **Korpona** (). Pilsēta atradās tirdzniecības ceļā no Baltijas uz Adrijas jūru. 14. gadsimtā apkārtnes atradnēs izbeidzās zelta un sudraba krājumi, turpmāk pilsēta attīstījās kā tirdzniecības un amatniecības centrs. Īsu brīdi pēc Pirmā pasaules kara ietilpa Slovākijas Padomju Republikā, vēlāk iekļāvās Čehoslovākijā. No 1993. gada - Slovākijā.

## Cilvēki
Pēc etniskās piederības vairums pilsētas iedzīvotāju ir slovāki (97,63 %) Pēc reliģiskās pārliecības - katoļi (70,32 %), luterticīgie (17,91 %) un nereliģiozi (9,27 %).

Krupina ir dzejnieka Andreja Slādkoviča (*Andrej Sládkovič*, 1820-1872) dzimtā pilsēta.

## Ārējās saites
*
Panamas ģerbonis

**Panamas Republikas ģerbonis** ir viens no Panamas Republikas valsts simboliem. Apstiprināts sākotnējā versijā , modificēts 1941., 1946., 2002. un 2006. gadā. Ģerboņa autori ir panamiešu advokāts Nikanors Viljalass Lamela (*Nicanor Villalaz Lamela*) un uz Panamu 1894. gadā emigrējis vācu mākslas zinātņu profesors Maksis Lemms Bīlerts (*Max Lemm Bielert*), kuru ģerboņa variants tika izvēlēts konkursā no iesniegtajiem 103 variantiem.

## Apraksts
Vairoga centrā attēlots Panamas zemesšaurums ar to apskalojošām jūrām un debesīm, kurās Mēness aust virs viļņiem un Saule sāk rietēt aiz kalniem, tādējādi apzīmējot svinīgo neatkarības pasludināšanas stundu. Vairoga augšpuse skaldīta divās ceturtdaļās: labajā sudraba laukā pakarināti zobens un šautene, simbolizējot atteikšanos uz visiem laikiem no postošajiem pilsoņu kariem, kreisajā — sarkanā laukā sakrustoti lāpsta un kaplis, simbolizējot darbu. Vairoga gals arī skaldīts divās ceturtdaļās: labajā — zilā laukā pārpilnības rags, kreisajā — sudraba laukā progresa simbols spārnots ritenis.

Virs vairoga ērglis izplestiem spārniem kā suverenitātes simbols ar pa kreisi pavērstu galvu, knābī turot sudraba lentu ar valsts devīzi *PRO MUNDI BENEFICIO* — ‘Visas Pasaules ieguvumam’. Virs ērgļa puslokā zelta piecstaru zvaigznes, simbolizējot valsti veidojošās provinces. Vairogs sānos rotāts ar valsts karogiem pa diviem katrā pusē.

Lai arī ērglis virs ģerboņa jau ir kopš 1949. gada, tikai 2002. gadā ar likumu tika izskaidrots, ka ģerbonī attēlojams Panamas nacionālais putns harpija (*Harpia harpyja*).

## Atsauces
Fiļakovo

**Fiļakovo** () ir pilsēta Slovākijā, Banska Bistricas apgabala Lučenecas apriņķī.

## Vēsture
Pirmoreiz rakstos minēta 1242. gadā, pilsētas tiesības no 1423. gada. Pilsēta veidojusies ap viduslaiku pili. Tāpat kā lielākā daļa no Slovākijas teritorijas, Fiļakovo gadsimtiem atradusies Ungārijas sastāvā, tās ungāriskais nosaukums ir **Fileka** (). No 1553. līdz 1593. gadam kā sandžaka centrs atradās Osmaņu impērijas sastāvā. Smagi nopostīta 1682. gadā, kad pilsētu ieņēma Imres Tekeja karaspēks. Īsu brīdi pēc Pirmā pasaules kara ietilpstot Slovākijas Padomju Republikā, vēlāk iekļāvās Čehoslovākijā. No 1993. gada - Slovākijā.

## Cilvēki
Pēc etniskās piederības vairums pilsētas iedzīvotāju ir ungāri (64,4 %), kā arī slovāki (30,19 %) un čigāni (4,03 %). Pēc reliģiskās pārliecības - katoļi (77,52 %) un nereliģiozi (11,82 %).

## Ārējās saites
*
Manuels Amadors Gerrero

**Manuels Amadors Gerrero** (; —), bija pirmais Panamas prezidents no  līdz . Viņš bija Panamas konservatīvās partijas biedrs.

Ir maz zināms par viņa bērnības un jaunības gadiem. Viņš dzimis Turbako, Kolumbijā, kad Panama bija daļa no šīs valsts. 1855. gadā viņš ieradās Panamā un sāka strādāt Panamas dzelzceļa kompānijā kā ārsts. Vairāk kā divdesmit gadus viņš nostrādāja *Santo Tomás* slimnīcā. Viņa svarīgākais darbs bija kā Panamas dzelzceļu galvenajam ārstam. Tas bija nozīmīgs atbalsta punkts lomai, kuru viņš spēlēja Panamas neatkarības iegūšanā no Kolumbijas. Gerrero bija svarīgs 1903. gada neatkarības kustības dalībnieks.
Gerrero (nozīmju atdalīšana)

**Gerrero** var būt:

* Gerrero (*Guerrero*) — Meksikas štats;
* Manuels Amadors Gerrero (*Manuel Amador Guerrero*; 1833—1909) — pirmais Panamas prezidents;
* Paolo Gerrero (*Paolo Guerrero*; 1984) — Peru futbolists.
Latvijas futbola izlase 2014. gadā

**[[Latvijas futbola izlase]] [[2014. gads|2014]]. gadā** aizvadīja astoņas spēles, no kurām izcīnīja trīs uzvaras, tikpat reizes zaudēja, bet divās spēlēja neizšķirti.

Sezonu Latvijas izlase uzsāka , kad Maķedonijas galvaspilsētā Skopjē tikās ar Maķedonijas futbola izlasi un zaudēja ar 1-2.

Maijā Liepājā un Ventspilī notika Baltijas kausa turnīrs, kura pirmajā spēlē Latvija pēcspēles sitienos ar 4-2 uzvarēja Igauniju. Ar to pietika lai iekļūtu finālā, kur Latvija ar 1-0 uzvarēja Lietuvu un kļuva par kausa ieguvējiem.

Septembrī ar spēli pret Kazahstānu sākās 2016. gada Eiropas čempionāta kvalifikācijas turnīrs. Šajā mačā Latvija nospēlēja neizšķirti 0-0.
10. oktobrī Rīgā Latvijas izlase spēlēja ar Islandes izlasi un zaudēja ar 0-3, bet 13. oktobrī nospēlēja neizšķirti 1-1 ar Turcijas izlasi. Gada pēdējā spēlē 16. novembrī Latvijas izlase tikās ar Nīderlandes futbola izlasi un zaudēja ar 0-6.

## Statistika

## FIFA rangs

## Spēles

## Atsauces
Vasko Nunjess de Balboa

**Vasko Nunjess de Balboa** (; dzimis ap 1475. gadu, miris 1519. gadā laika posmā starp 12. un 21. janvāri) bija spāņu jūrasbraucējs, pētnieks, gubernators un konkistadors. Viņš vislabāk ir zināms ar to, ka 1513. gadā šķērsoja Panamas zemesšaurumu un sasniedza Kluso okeānu, kļūstot par pirmo eiropieti, kas to paveicis.

## Ārējās saites
* His life with various illustrations 
* *[https://archive.org/details/balboaofdarien Balboa of Darién: Discoverer of the Pacific]*, an English-language biography by Kathleen Romoli in PDF format
Lučeneca

**Lučeneca** () ir pilsēta Slovākijā, Banska Bistricas apgabala Lučenecas apriņķa centrs.

## Vēsture
Pirmoreiz rakstos minēta 1262. gadā, tomēr līdz 15. gadsimtam bija neliela apdzīvota vieta. 1451. gadā minēta kā pilsēta. Tāpat kā lielākā daļa no Slovākijas teritorijas, Lučeneca gadsimtiem atradusies Ungārijas sastāvā, tās ungāriskais nosaukums ir **Lošonca** (). No 1554. līdz 1593. gadam atradās Osmaņu impērijā. 18. gadsimtā bija Ungārijas Nogrādas komitāta centrs. 1871. gadā caur pilsētu tika izbūvēta dzelzceļa līnija. Īsu brīdi pēc Pirmā pasaules kara ietilpstot Slovākijas Padomju Republikā, vēlāk iekļāvās Čehoslovākijā. No 1938. līdz 1945. gadam, pamatojoties uz Pirmajām Vīnes arbitrāžām, pilsēta ietilpa Ungārijā. No 1993. gada - Slovākijas sastāvā.

## Cilvēki
Pēc etniskās piederības vairums pilsētas iedzīvotāju ir slovāki (65,6 %), dzīvo arī ungāri (8,3 %) un citu tautību iedzīvotāji (27,1 %). Pēc reliģiskās pārliecības - katoļi (56,56 %), nereliģiozi (21,12 %) un luterāņi (14,77 %).

Lučeneca ir ungāru politiķa Zoltāna Tildi (*Zoltán Tildy*, 1889-1961) dzimtā pilsēta.

## Ārējās saites
*
Poltāra

**Poltāra** () ir pilsēta Slovākijā, Banska Bistricas apgabala Poltāras apriņķa centrs pie Ipeļas upes.

## Vēsture
Pirmoreiz rakstos minēta 1246. gadā. Tāpat kā lielākā daļa no Slovākijas teritorijas, Poltāra gadsimtiem atradusies Ungārijas sastāvā. Pēc Pirmā pasaules kara iekļāvās Čehoslovākijā. Pilsētas tiesības no 1969. gada. No 1993. gada — Slovākijas sastāvā.

## Cilvēki
Pēc etniskās piederības vairums pilsētas iedzīvotāju ir slovāki (97,49 %). Pēc reliģiskās pārliecības — katoļi (50,14 %), nereliģiozi (22,89 %) un luterāņi (20,79 %).

Poltāra ir Slovākijas prezidenta Ivana Gašparoviča (*Ivan Gašparovič*, 1941) dzimtā pilsēta.

## Ārējās saites
*
Jelšava

**Jelšava** () ir pilsēta Slovākijā, Banska Bistricas apgabala Revūcas apriņķī.

## Vēsture
Pirmoreiz rakstos minēta 1243. gadā. Tāpat kā lielākā daļa no Slovākijas teritorijas, Lučeneca gadsimtiem atradusies Ungārijas sastāvā, tās ungāriskais nosaukums ir **Jolšva** (). 14. gadsimtā bija ievērojams dzelzs rūdas ieguves centrs. 1556. gadā pilsētu nopostīja turki. 1893. gadā caur pilsētu tika izbūvēta dzelzceļa līnija. 1894. gadā pie pilsētas nodibinājās magnezīta ieguves uzņēmums. Pēc Pirmā pasaules kara iekļāvās Čehoslovākijā. No 1938. līdz 1945. gadam, pamatojoties uz Pirmajām Vīnes arbitrāžām, pilsēta ietilpa Ungārijā. No 1993. gada - Slovākijas sastāvā.

## Cilvēki
Pēc etniskās piederības vairums pilsētas iedzīvotāju ir slovāki (84,39 %), dzīvo arī čigāni (9,49 %). Pēc reliģiskās pārliecības - katoļi (40,77 %), nereliģiozi (28,02 %) un luterāņi (16,28 %).

## Ārējās saites
*
Aleksis Kivi

**Aleksis Kivi** (; dzimis **Aleksis  Stenvalls** (*Alexis Stenvall*) , miris ) bija somu rakstnieks. Pirmā nozīmīgā romāna somu valodā "Septiņi brāļi" (*Seitsemän veljestä*) autors.

Somu nacionālās literatūras (dramaturģijas un romantisma žanrs) pamatlicējs, aizsācis reālismu. Kivi pirmais iespiestais darbs bija romantisma traģēdija "Kullervo" (*Kullervo*; 1864), kam par pamatu tika ņemti somu nacionālā eposa "Kalevala" motīvi. Rakstījis arī dzeju, 1866. gadā iznācis dzejas krājums "Kanervala".

## Atsauces

[thumb|Alekša Kivi piemineklis [Helsinki|Helsinkos]]

## Ārējās saites

*
Dīcs

**Dīcs** var būt:

* Darens Dīcs (*Darren Dietz*; dzimis 1993) — Kanādā dzimis Kazahstānas hokejists;
* Georgs Tomass Dīcs — vācbaltiešu garīdznieks;
* Svante Gustavs Dīcs (*Svante Gustav Dietz*; 1670―1723) — vācbaltiešu garīdznieks, garīgais dzejnieks, latviešu garīgās dzejas autors.
Bīnemanis

**Bīnemanis** ( — 'bitenieks'; sieviešu dzimtē **Bīnemane**) ir vācu cilmes uzvārds. Cilvēki ar šo uzvārdu:

* Ādolfs Dītrihs Vilhelms Bīnemanis (*Adolf Dietrich Wilhelm Bienemann*; 1745—1914) — vācbaltiešu ārsts un Jaunjelgavas pilsētas galva;
* Bernhards Vilhelms Bīnemanis (*Bernhard Wilhelm Bienemann*; ?—1732) — mācītājs;
* Ernests Johans Bīnemanis (1753—1806) — latviešu cilmes izgudrotājs;
* Frīdrihs Gustavs Bīnemanis (*Friedrich Gustav Bienemann*, 1860-1915) — vācbaltiešu pedagogs un vēsturnieks.
Pentakosti

thumb|270px|Vasarsvētku draudze lūgšanu laikā ASV (1941)
**Vasarsvētku draudze** jeb **Pentakostisms** (no ) ir kristietības protestantisma novirziens. Šī konfesija piešķir lielu nozīmi kristīšanai Svētajā Garā. Kā galveno pazīmi, ka cilvēks ir kristīts Svētajā Garā, pentakosti min runāšanu mēlēs — ekstātisku pārdzīvojumu, kura laikā cilvēks runā pašam nesaprotamā valodā vai neartikulētās skaņās.

Vasarsvētku draudzes izveidojās 20. gadsimta sākumā ASV. To izcelsme saistīta ar Čārlza Parhama darbību Bībeles skolā Topekā, Kanzasā un un Viljama Sīmora aktivitātēm Losandželosā.

## Nosaukums
Draudzes nosaukums ir cēlies no Vasarsvētkiem, kad saskaņā ar Bībeli Svētais Gars nolaidās pie Jēzus apustuļiem un lika viņiem runāt daudzās mēlēs. Vasarsvētki uzskata, ka tas var notikt arī mūsdienās.

## Atsauces

## Ārējās saites
* Vasarsvētku draudzes Latvijā Nacionālā enciklopēdija.
Ooģenēze

**Ovoģenēze** jeb **ooģenēze** ir sievišķo dzimumšūnu attīstība olnīcās. Tā sākas embrionālās attīstības laikā un tāpat kā spermatoģenēze, ietver vairošanās, augšanas un nobriešanas periodu. 

Ovoģenēzes vairošanās periodā vairākkārt dalās primārās dzimumšūnas - oogoniji. Zīdītāju sievišķo dzimumšūnu vairošanās notiek tikai embrionālās attīstības laikā. Ap sievišķajām dzimumšūnām izveidojas apvalks no  mazākām šūnām. Šīs šūnu grupas kopā ar dzimumšūnu veido folikulu. Pēc tam dzimumšūnu un folikulu attīstībā uz ilgāku laiku apstājas un atsākas, tikai sasniedzot dzimumbriedumu.
Svante Gustavs Dīcs

**Svante Gustavs Dīcs** (; dzimis , miris ) bija vācbaltiešu luterāņu mācītājs, garīgais dzejnieks, latviešu garīgās dzejas autors.

## Dzīvesgājums
Dzimis 1670. gadā Raunas draudzes luterāņu mācītāja Georga Tomasa Dīca ģimenē. Izglītību ieguva Rīgas licejā, kur apguva arī zviedru valodu. Studēja teoloģiju Leipcigas un Jēnā Universitātēs.

1693. gadā Dīcs kļuva par Smiltenes draudzes adjunktu, 1699. gadā par patstāvīgu mācītāju, vēlāk arī Palsmanes draudzē. 
Lielā Ziemeļu kara laikā aizbēga uz Rīgu, pēc kara atkal bija mācītājs Smiltenē. No 1713. līdz 1723. gadam — Cēsu apriņķa otrā iecirkņa prāvests.

Gan rakstījis, gan tulkojis garīgo dzeju, daļa no viņa aptuveni 200 dziesmām (blakus Kristofora Fīrekera un Bernharda Vilhelma Bīnemaņa darbiem) bijusi gan Kurzemes, gan Vidzemes latviešu dziesmugrāmatu pamatā. Vidzemes luterāņiem paredzētās dziesmugrāmatas "Latviska dziesmu grāmata.." (1723) rediģētājs.

Iztulkoja latviešu valodā zviedru baznīcas luterāņu agendu "Rokas grāmata.." (1708). Sarakstījis "Smiltenes baznīcas grāmatu", kas ir kultūrvēsturiski nozīmīgs darbs, pārstrādāja Ernsta Glika tulkoto Vidzemē ieviesto Mārtiņa Lutera katehisma 5. izdevumu "Svētā bērnu mācība.." (1732).

Miris Smiltenē, apbedīts Smiltenes kapos.

## Atsauces

## Ārējās saites
*
Harpiju apakšdzimta

**Harpiju apakšdzimta** (*Harpiinae*) ir vanagu dzimtas (*Accipitridae*) apakšdzimta. Šajā apakšdzimtā ir 3 plēsīgo putnu sugas, kas katra veido savu ģinti. Vēl nesenā pagātnē harpiju apakšdzimtas sugas tika sistematizētas klijānu apakšdzimtā (*Buteoninae*), līdz 2005. gadā saskaņā ar DNS pētījumiem vanagu dzimtā tika veiktas ievērojamas sistemātikas izmaiņas. 
Harpiju apakšdzimtas sugas putni ir lieli augumā un ļoti spēcīgi.

## Kopīgās īpašības
Visas trīs sugas ir vienas no lielākajiem plēsīgajiem putniem un tās mājo Amerikas, Filipīnu un Jaungvinejas tropiskajos lietus mežos. Visas sugas ir ļoti spēcīgas un tām ir līdzīgs uzvedības modelis, tomēr daži zinātnieki uzskata, ka Vecās pasaules Jaungvinejas ērgļi nav māsas taksons Amerikā dzīvojošajiem cekulainajiem ērgļiem un neotropikas harpijām. Uzskata, ka tuvākie radinieki harpiju apakšdzimtas sugām ir vanagērgļi (*Hieraaetus*), bet šī hipotēze nav pārbaudīta ar molekulārajiem pētījumiem.

## Sistemātika
***Harpiju apakšdzimta** (*Harpiinae*)
** ģints Cekulainie ērgļi (*Morphnus*)
*** Cekulainais ērglis (*Morphnus guianensis*)
** ģints Harpijas (*Harpia*)
*** Neotropikas harpija (*Harpia harpyja*)
** ģints Jaungvinejas ērgļi (*Harpyopsis*)
*** Jaungvinejas ērglis (*Harpyopsis novaeguineae*)

## Atsauces
Panamas Nacionālā banka

**Panamas Nacionālā banka** (, **BNP**) ir Panamas galvenā banka.
Tā ir viena no divām valstij piederošajām bankām. Otra banka ir *Caja de Ahorros*.

Panamas Nacionālā banka nav centrālā banka klasiskajā izpratnē, jo tai nav papīra naudas emisijas funkciju (valstī izmanto ASV dolāru banknotes), un tā nepārvalda banku sistēmu. Savukārt saskaņā ar likumdošanu un starptautiskajām vienošanām tā veic dažas darbības, kas raksturīgas centrālajai bankai. Bez šīm funkcijām Nacionālā banka veic plašas privātās bankas darbības.

## Vēsture
Drīz pēc Panamas neatkarības iegūšanas pieņemts lēmums par centrālās bankas izveidi.
1904. gada 12. septembrī darbu sāka valstij piederošā "Republikas hipotēku un ķīlu banka", kuras sākuma kapitāls bija 500 00 peso. Tā sākotnēji izsniedza aizdevumus un pieņēma noguldījumus.
1911. gada janvārī ta pārdēvēta par "Nacionālo banku".

1941. gada 30. septembrī dibināta Panamas Republikas Centrālā emisijas banka, kurai bija tiesības emitēt naudu. Banka paspēja izlaist apgrozībā nelielu daudzumu banknošu, bet oktobrī notika ASV atbalstīts valsts apvērsums, un 1941. gada 30. decembrī pieņemts likums par balboa banknošu izņemšanu no apgrozības un to iznīcināšanu.

## Ārējās saites
* Oficiālā vietne
Ērgļu apakšdzimta

**Ērgļu apakšdzimta** (*Aquilinae*) ir vanagu dzimtas (*Accipitridae*) apakšdzimta. Šajā apakšdzimtā ir 38 mūsdienās dzīvojošas plēsīgo putnu sugas, kas tiek iedalītas 10 ģintīs. Vēl nesenā pagātnē ērgļu apakšdzimtas sugas tika sistematizētas klijānu apakšdzimtā (*Buteoninae*), līdz 21. gadsimta sākumā saskaņā ar DNS pētījumiem vanagu dzimtā ir veiktas ievērojamas sistemātikas izmaiņas. Joprojām daudzas sugas nav molekulāri pārbaudītas un kopējā vanagu grupas sistemātika līdz galam nav atrisināta.

## Kopīgās īpašības
Ērgļu apakšdzimta ir viena no lielākajām vanagu dzimtas apakšdzimtām. Lielākā daļa sugu pieder 4 ģintīm — ērgļu (*Aquila*), Āzijas vanagērgļu (*Nisaetus*), Amerikas vanagērgļu (*Spizaetus*) un vanagērgļu (*Hieraaetus*) ģintīm. Šīs grupas sugas sastopamas visā pasaulē, izņemot Antarktīdu. Visiem ērgļiem ir apspalvotas kājas, kas tos atšķir no pārējām vanagu dzimtas sugām. Šīs grupas sugas ir arī vienas no lielākajām vanagu dzimtā.

## Sistemātika
* **Ērgļu apakšdzimta** (*Aquilinae*)
** ģints: Amerikas vanagērgļi (*Spizaetus*)
*** Krāšņais vanagērglis (*Spizaetus ornatus*)
*** Melnais vanagērglis (*Spizaetus tyrannus*)
*** Melnibaltais ērglis (*Spizaetus melanoleucus*)
*** Melnibrūnais ērglis (*Spizaetus isidori*)
** ģints: Āzijas vanagērgļi (*Nisaetus*)
*** Blīsa vanagērglis (*Nisaetus alboniger*)
*** Cekulainais vanagērglis (*Nisaetus cirrhatus*)
*** Džungļu vanagērglis (*Nisaetus nanus*)
*** Filipīnu vanagērglis (*Nisaetus philippensis*)
*** Floresas vanagērglis (*Nisaetus floris*)
*** Indijas vanagērglis (*Nisaetus kelaarti*)
*** Javas ērglis (*Nisaetus bartelsi*)
*** Kalnu vanagērglis (*Nisaetus nipalensis*)
*** Pinskera vanagērglis (*Nisaetus pinskeri*)
*** Sulavesi vanagērglis (*Nisaetus lanceolatus*)
** ģints: Marsa ērgļi (*Polemaetus*)
*** Marsa ērglis (*Polemaetus bellicosus*)
** ģints: Ērgļi (*Aquila*)
*** Austrālijas ķīļastes ērglis (*Aquila audax*)
*** Āfrikas ērglis (*Aquila spilogaster*)
*** Baltmugurērglis (*Aquila verreauxii*)
*** Karaliskais ērglis (*Aquila heliaca*)
*** Kasina ērglis (*Aquila africana*)
*** Klinšu ērglis (*Aquila chrysaetos*)
*** Moluku ērglis (*Aquila gurneyi*)
*** Savannas ērglis (*Aquila rapax*)
*** Spānijas ērglis (*Aquila adalberti*)
*** Stepes ērglis (*Aquila nipalensis*)
*** Svītrainais ērglis (*Aquila fasciata*)
** ģints: Garcekula ērgļi (*Lophaetus*)
*** Garcekula ērglis (*Lophaetus occipitalis*)
** ģints: Melnie ērgļi (*Ictinaetus*)
*** Melnais ērglis (*Ictinaetus malaiensis*)
** ģints: Rudie vanagērgļi (*Lophotriorchis*)
*** Rudais vanagērglis (*Lophotriorchis kienerii*)
** ģints: Vainagērgļi (*Stephanoaetus*)
*** †Madagaskaras vainagērglis (*Stephanoaetus mahery*)
*** Vainagērglis (*Stephanoaetus coronatus*)
** ģints: Vanagērgļi (*Hieraaetus*)
*** Airisa vanagērglis (*Hieraaetus ayresii*)
*** Austrālijas mazais ērglis (*Hieraaetus morphnoides*)
*** Jaungvinejas mazais ērglis (*Hieraaetus weiskei*)
*** Pundurērglis (*Hieraaetus pennatus*)
*** Sudrabotais ērglis (*Hieraaetus wahlbergi*)
** ģints: Vidējie ērgļi (*Clanga*)
*** Indijas mazais ērglis (*Clanga hastata*)
*** Mazais ērglis (*Clanga pomarina*)
*** Vidējais ērglis (*Clanga clanga*)

## Atsauces
Bārdaino grifu apakšdzimta

**Bārdaino grifu apakšdzimta** (*Gypaetinae*) ir vanagu dzimtas (*Accipitridae*) apakšdzimta. Šajā apakšdzimtā ir 3 mūsdienās dzīvojošas plēsīgo putnu sugas, no kurām katra veido atsevišķu ģinti. Vēl nesenā pagātnē bārdaino grifu apakšdzimtas sugas tika sistematizētas grifu apakšdzimtā (*Aegypiinae*), līdz 2005. gadā saskaņā ar DNS pētījumiem vanagu dzimtā tika veiktas ievērojamas sistemātikas izmaiņas. Bārdaino grifu apakšdzimtai pievienota arī viena no čūskērgļu sugām — Madagaskaras čūskērglis (*Eutriorchis astur*).

## Kopīgās īpašības
Visas bārdaino grifu apakšdzimtas sugas ir Vecās pasaules sugas un to izplatības areāli nav lieli. Tās kopumā ir mazākas augumā nekā pārējie grifi, un tām ir īpatnēji barošanās, vokalizācijas un ligzdošanas ieradumi. Ārēji ļoti līdzīgi ir palmu grifi un baltie grifi. Kopumā visas apakšdzimtas sugas gan ģenētiski, gan morfoloģiski ir ļoti atšķirīgas, bet tās savstarpēji ir daudz līdzīgākas nekā ar pārējām vanagu dzimtas sugām. To kopīgā ģenētika ir apmēram 87%.

## Sistemātika
***Bārdaino grifu apakšdzimta** (*Gypaetinae*)
** ģints: Baltie grifi (*Neophron*)
*** Baltais grifs (*Neophron percnopterus*)
** ģints: Bārdainie grifi (*Gypaetus*)
*** Bārdainais grifs (*Gypaetus barbatus*)
** ģints: Madagaskaras čūskērgļi (*Eutriorchis*)
*** Madagaskaras čūskērglis (*Eutriorchis astur*)
** ģints: Palmu grifi (*Gypohierax*)
*** Palmu grifs (*Gypohierax angolensis*)

## Atsauces
Jūras ērgļu apakšdzimta

**Jūras ērgļu apakšdzimta** (*Haliaeetinae*) ir vanagu dzimtas (*Accipitridae*) apakšdzimta. Šajā apakšdzimtā ir 10 mūsdienās dzīvojošas plēsīgo putnu sugas, kas tiek iedalītas 2 ģintīs. Vēl nesenā pagātnē jūras ērgļu apakšdzimtas sugas tika sistematizētas klijānu apakšdzimtā (*Buteoninae*), līdz 2005. gadā saskaņā ar DNS pētījumiem vanagu dzimtā tika veiktas ievērojamas sistemātikas izmaiņas.

## Kopīgās īpašības
Jūras ērgļu apakšdzimtas sugas sastopamas gandrīz visos kontinentos, izņemot Dienvidameriku un Antarktīdu. Tie mājo dažādu ūdenskrātuvju krastos, pie upēm, ezeriem un jūrām. Salīdzinot ar pārējiem ērgļiem, jūras ērgļi ir mazāki augumā un tos ir vieglāk atpazīt. Visiem šīs apakšdzimtas putniem vidējā pirksta pamatnes locītava ir saaugusi nekustīga. Jūras ērgļiem ir vairākas kopīgas morfoloģiskās iezīmes ar maitu klijām, palmu grifiem un grifiem, ļaujot secināt, ka šīs putnu grupas ir vistuvākradniecīgās jūras ērgļiem.

## Sistemātika
* **Jūras ērgļu apakšdzimta** (*Haliaeetinae*)
** ģints Āzijas zivjērgļi (*Ichthyophaga*)
*** Mazais zivjērglis (*Ichthyophaga humilis*)
*** Pelēkgalvas zivjērglis (*Ichthyophaga ichthyaetus*)
** ģints Jūras ērgļi (*Haliaeetus*)
*** Āfrikas zivju ērglis (*Haliaeetus vocifer*)
*** Baltgalvas ērglis (*Haliaeetus leucocephalus*)
*** Baltplecu jūras ērglis (*Haliaeetus pelagicus*)
*** Baltvēdera jūras ērglis (*Haliaeetus leucogaster*)
*** Garastes zivju ērglis (*Haliaeetus leucoryphus*)
*** Jūras ērglis (*Haliaeetus albicilla*)
*** Madagaskaras zivju ērglis (*Haliaeetus vociferoides*)
*** Zālamana jūras ērglis (*Haliaeetus sanfordi*)

## Atsauces
Martinelli

**Martinelli** ir itāļu cilmes uzvārds. Cilvēki ar šo uzvārdu:

* Gabriels Martinelli (*Gabriel Martinelli*; 2001) — Brazīlijas futbolists;
* Rikardo Martinelli (*Ricardo Martinelli*; 1952) — Panamas politiķis un uzņēmējs.
Rikardo Martinelli

**Rikardo Alberto Martinelli Berrokals** (*Ricardo Alberto Martinelli Berrocal*; dzimis ) ir Panamas politiķis un uzņēmējs. Viņš bija Panamas 49. prezidents. Martinelli ir Demokrātisko pārmaiņu partijas priekšsēdētājs.

Martinelli ir lielveikalu ķēdes *Super 99*  un vēl dažu uzņēmumu direktors.

Rikardo Martinelli dzimis valsts galvaspilsētā Panamā. Viņa tēvs *Ricardo Martinelli Pardini* bija itāliešu izcelsmes, bet māte *Gloria Berrocal Fabrega* — spānu izcelsmes. Vidējo izglītību Martinelli ieguva Stontonas militārajā akadēmijā, ASV. 1973. gadā viņš Ārkanzasas Universitātē ieguva bakalaura grādu biznesa administrācijā. 1977. gadā *INCAE* biznesa skolā Nikaragvā ieguva bakalaura grādu biznesa administrācijā.

No 1994. līdz 1996. gadam Martinelli bija sociālās nodrošināšanas direktors.
No 1998. gada viņš piedalījās Demokrātisko pārmaiņu partijas dibināšanā un kļuva par tās priekšsēdētāju.
No 1999. gada septembra līdz 2003. gadam viņš bija Panamas kanāla padomes priekšsēdētājs, kā arī kanāla lietu ministrs.

Rikardo Martinelli kandidēja 2004. gada prezidenta vēlēšanās, bet ieguva tikai 5,31 % balsu un bija pēdējā vietā.
2009. gadā Martinelli atkal kandidēja prezidenta amatam. Viņa atbalstam tika izveidota Pārmaiņu alianse, kurā apvienojās Demokrātisko pārmaiņu partija, Panamenjistas partija, Liberālā republikāņu nacionālistu kustība un Patriotiskā savienība. 3. maija vēlēšanās uzvarēja Rikardo Martinelli ar 60,03 %. Viņa inaugurācija notika 1. jūlijā. Prezidenta amatā Martinelli bija līdz 2014. gada 1. jūlijam, kad viņu nomainīja Martinelli viceprezidents Huans Karloss Varela.
Tornaļa

**Tornaļa** () ir pilsēta Slovākijā, Banska Bistricas apgabala Revūcas apriņķī pie Slanas upes.

## Vēsture
Pirmoreiz rakstos minēta 1245. gadā. Tāpat kā lielākā daļa no Slovākijas teritorijas, Tornaļa gadsimtiem atradusies Ungārijas sastāvā. Pēc Pirmā pasaules kara iekļāvās Čehoslovākijā. No 1948. līdz 1992. gadam pilsētas nosaukums bija **Šafārikovo** (*Šafárikovo*) par godu Pavelam Jozefam Šafārikam. No 1993. gada - Slovākijas sastāvā.

## Cilvēki
Pēc etniskās piederības vairums pilsētas iedzīvotāju ir ungāri (62,14 %), dzīvo arī slovāki (29,77 %) un čigāni (6,7 %). Pēc reliģiskās pārliecības - katoļi (49,37 %), nereliģiozi (17,03 %) un luterāņi (7,33 %).

## Ārējās saites
*
Kinabalu

**Kinabalu** () ir kalns Kalimantānas salā, Dienvidaustrumu Āzijā. Tas atrodas Austrummalaizijā, Sabahas štatā un ietilpst Kinabalu nacionālajā parkā. Esot 4095 metrus augsts, Kinabalu kalns ir 20. augstākais kalns pasaulē pēc relatīvā augstuma un visaugstākais kalns Malajas arhipelāgā.

Kalns un tā apkārtne ir ievērojams reģions pasaulē bioloģiskās daudzveidības ziņā. Tajā mīt vairāk kā 5000 augu un 100 zīdītāju sugu, kā arī 326 putnu sugas. To vidū ir tādas dzīvās radības kā raflēzijas un orangutani.

Kinabalu kalns ir iekļauts UNESCO Pasaules mantojuma objektu sarakstā.

## Atsauces

## Ārējās saites

* Kinabalu kalna oficiālā mājaslapa
Rambutāns

**Rambutāns** (*Nephelium lappaceum*) ir Dienvidaustrumu Āzijā augošs līdz 12—20 m augsts ziepjkoku dzimtas tropu koks. Par rambutānu sauc arī šī koka augļus — 3—6 cm ovālas ogas.

Tiek uzskatīts, ka rambutāns ir sākotnēji audzis vienīgi Indonēzijas un Malaizijas reģionos. Pēc senākajiem vēsturiskajiem datiem rambutānu audzēja malajiešu džungļu ciltis ap savām apmetnes vietām. Rambutāns ir radniecīgs tādiem tropu augļiem kā līčijām, longanam un mamončillo.

Mūsdienās augs tiek kultivēts tropu apgabalos visā pasaulē, tai skaitā arī Āfrikā, Kostarikā un Havaju salās.

## Attēlu galerija

Attēls:Rambutans by Muhammad Mahdi Karim.jpg|Rambutānu ķekars
Attēls:Rambutan white background alt.jpg|Nenomizots un nomizots rambutāns
Attēls:Rambutans.JPG|Dzeltenu rambutānu ķekars
Attēls:Rambutan Muda.jpg|Nenogatavojušies rambutāni


## Atsauces
Ervids Grinovskis

**Ervids Grinovskis** (dzimis , miris ) bija latviešu ekonomists un Atmodas laika aktīvists. 

E. Grinovskis ilgstoši (1975—1986) vadīja Latvijas Lauksaimniecības akadēmijas ekonomikas katedru. Atmodas laikā aktīvi darbojās Latvijas Tautas frontē, tika ievēlēts tās pirmajā un otrajā Domē. 1989. gadā ievēlēts par PSRS tautas deputātu 710. Jelgavas teritoriālajā vēlēšanu apgabalā. Pēc Latvijas neatkarības atjaunošanas Grinovskis turpināja pasniedzēja darbu Latvijas Lauksaimniecības universitāte, darbojās Latvijas Lauksaimnieku savienība un Pilsoņu kongresā. Tika ievēlēts 6. Saeimā no Latvijas Zemnieku savienības, KDS un Latgales demokrātiskās partijas apvienotā saraksta. 

Ervids Grinovskis ir sarakstījis atmiņu un pārdomu grāmatu "Lai nenosarkst dzimtenes smilts", kura trīs daļās izdota 2004. un 2005. gadā. 

Miris 2004. gada 17. martā. 

## Atsauces
Baltoro

**Baltoro** ir šļūdonis Karakoruma dienvidrietumu nogāzē. Izvietojies Pakistānas ziemeļaustrumos Gilgitas—Baltistānas administratīvajā teritorijā. Sākas ielejā starp Baltoro Muztagu ziemeļos un Mašerbruma masīvu dienvidos un tiek uzskatīts par piekto garāko šļūdoni ārpus polārajiem reģioniem. Baltoro uzņem arī ledus straumes no Gašerbruma un K2 masīviem. Baltoro šļūdoņa un Godvina Ostina glečera saplūsmes vieta ir zināma kā Konkordija, kas ir populāra bāzes nometņu vieta alpīnistiem ceļā uz K2. No Baltoro lejteces sākas Indas pieteka Šigara.

## Atsauces

## Ārējās saites
Bavārijas padomju republika

325 px|thumbnail|Revolucionāru patruļa

**Bavārijas padomju republika** () bija valstisks veidojums Vācijā, kas radās Novembra revolūcijas laikā, mēģinot nodibināt patstāvīgu, sociālistisku valsti Bavārijā. Pastāvēja no 1919. gada 6. aprīļa līdz 3. maijam.

## Atsauces un piezīmes
Memento

**"Memento"** () ir 2000. gada ASV psiholoģiskā trillera filma, kuras režisors un scenārija autors ir Kristofers Nolans. Filmas sižets veidots pēc režisora brāļa Džonatana Nolana īsā stāsta *Memento Mori*.

Filma ir stāsts par vīrieti ar anterogrādo amnēziju (nespēja veidot jaunas atmiņas), kas cenšas atrast savas sievas izvarotāju un slepkavu. Tajā galvenās lomas attēlo Gajs Pīrss, Kerija Anna Mosa un Džo Pantoliano.

Stāsts pasniegts ar divām dažādām ainu sekvencēm, kas mijas savā starpā. Pirmā sekvence ir melnbalta un parādīta hronoloģiski, otra sekvence ir krāsaina un parādīta atpakaļejošā secībā. Filmas beigās abas sekvences "satiekas". "Memento" pirmizrāde notika  Venēcijas kinofestivālā, kur saņēma pozitīvas atsauksmes. Kritiķi uzteica filmas unikālo, nelineāro stāstījuma struktūru, kā arī atmiņas, uztveres, skumju, pašapmāna un atriebības motīvus. Filma guva panākumus arī kases ieņēmumu ziņā. To nominēja Amerikas Kinoakadēmijas balvai divās kategorijās (oriģinālscenārijs un montāža), tomēr balva nesaņēma nevienā no nominācijām. Darbu nominēja oriģinālscenārija kategorijā, nevis adaptētā scenārija kategorijā, jo Džonatana Nolana stāsts iepriekš nebija publicēts, un balvai  nominēja abus brāļus.

2016. gada BBC 100 labāko 21. gadsimta filmu sarakstā "Memento" ierindojās 25. vietā.

## Atsauces

## Ārējās saites

*
Džonatans Nolans

**Džonatans "Džona" Nolans** (; dzimis ) ir britu/amerikāņu televīzijas rakstnieks, producents, režisors un scenārists.

Ir seriāla *[[Person of Interest]]* autors, vairākām seriāla sērijām ir bijis viens no rakstniekiem, tāpat vairākas no tām ir režisējis. Pazīstams arī kā seriāla *[[Westworld]]* līdzautors.

Kopā ar savu brāli režisoru Kristoferu Nolanu sarakstījis scenāriju vairākām filmām, tai skaitā "Tumšais bruņinieks", "Tumšais bruņinieks atgriežas" un "Starp zvaigznēm". Pēc viņa īsā stāsta *Memento Mori* tika veidots filmas "Memento" sižets. Par šo filmu kopā ar Kristoferu Nolanu tika nominēts Amerikas Kinoakadēmijas balvai "Labākais oriģinālscenārijs".

Kopā ar brāli saņēmis Saturna balvu par labāko scenāriju filmai "Tumšais bruņinieks" 2009. gadā.

## Ārējās saites
Harijs Belafonte

**Herolds Džordžs** "**Harijs**" **Belafonte, jaunākais** (, dzimis , miris ) bija amerikāņu dziedātājs, dziesmu autors, aktieris un sociālais aktīvists. Viens no veiksmīgākajiem Karību reģiona izcelsmes popmūziķiem, saukts arī par "Kalipso karali" (*King of Calypso*), jo 1950. gados popularizēja karību mūziku starptautiskai auditorijai. Viņa albums *[[Calypso]]* (1956) ir pirmais solo mūziķa miljons kopijās pārdotais albums. Iespējams zināmākā Belafontes dziesma ir *[[Day-O (The Banana Boat Song)]]*. Dziedātājs ir ierakstījis dažādu mūzikas žanru dziesmas, tajā skaitā arī blūza, folkmūzikas, gospeļa, *[[show tune]]* un *[[Great American Songbook]]* žanros. Tāpat Harijs Belafonte filmējies vairākās filmās, no kurām zināmākās ir Oto Prēmingera režisētais mūzikls *[[Carmen Jones]]* (1954), 1957. gada filma *[[Island in the Sun]]* un Roberta Vaiza *[[Odds Against Tomorrow]]* (1959).

Belafonte jau no 1950. gadiem bija cilvēktiesību aizstāvis un viena no Mārtina Lutera Kinga uzticības personām. Savu dziedātāja karjeru veiksmīgi apvienojis ar humanitāro lietu advokāta darbu tādās organizācijās kā pretaparteīda kustība un *[[USA for Africa]]*. Kopš 1987. gada bija UNICEF Labas gribas vēstnesis. Pēdējos gados vija liels Džordža V. Buša un Baraks Obamas valdību kritizētājs.

Belafonte ir saņēmis trīs ''Grammy'' balvas, tajā skaitā arī par mūža ieguldījumu, ''Emmy'' balvu, un ''Tony'' balvu. 1989. gadā viņš saņēma Kenedija centra apbalvojumu. 1994. gadā apbalvots ar ASV Nacionālo mākslas medaļu. 2014. gadā Balafontem piešķīra Džīna Heršolta humanitāro balvu.

## Atsauces

## Ārējās saites

* Harija Belafontes diskogrāfija
Mulenrūža (filma)

**"Mulenrūža"** (*Moulin Rouge!*) ir 2001. gada Austrālijas un ASV muzikālā filma, kuras režisors ir Bazs Lurmens.

Filma ir stāsts par jaunu angļu rakstnieku Kristianu, kas iemīlas nedziedināmi slimā Mulenrūžas zvaigznē Satīnā, kabarē aktrisē un kurtizānē. Tajā galvenās lomas attēlo Nikola Kidmena, Jūens Makgregors, Džims Brodbents, Ričards Roksburgs, Džons Legvisamo, Jaceks Komans un Kerolīna O'Konore.

"Mulenrūža" tika nominēta Amerikas Kinoakadēmijas balvai astoņās nominācijās, tai skaitā labākās filmas un labākās aktrises nominācijā, balva tika iegūta divās citās nominācijās: par labākā mākslinieka darba un labāko kostīmu nominācijā. Šī bija pirmā muzikālā filma pēdējo desmit gadu laikā, kas nominēta Amerikas Kinoakadēmijas balvas labākās filmas kategorijā (pēdējā bija 1991. gada "Skaistule un briesmonis"). Kidmenas nēsātajā kaklarotā bija 1308 dimantu (134 karātu), šis ir visu laiku dārgākais juvelierizstrādājums, kas izveidots filmai.

2016. gada BBC 100 labāko 21. gadsimta filmu sarakstā "Mulenrūža" ierindojās 53. vietā.

## Atsauces

## Ārējās saites
*
Hnūštja

**Hnūštja** () ir pilsēta Slovākijā, Banska Bistricas apgabala Rimavska Soobotas apriņķī.

## Vēsture
Pirmoreiz rakstos minēta 1334. gadā. Tāpat kā lielākā daļa no Slovākijas teritorijas, Hnūštja gadsimtiem atradusies Ungārijas sastāvā, tas ungāriskais nosaukums ir **Ņušķa** (*Nyustya*). No 19. gadsimta sākuma līdz 1923. gadam — metalurģiskās rūpniecibas centrs, vēlāk, līdz 20. gadsimta beigām, pie pilsētas atradās ķīmiskā rūpnīca. Pēc Pirmā pasaules kara iekļāvās Čehoslovākijā. Pilsētu izveidoja 1960. gadā, apvienojot Hnūštjas un Likieras apdzīvotās vietas. No 1993. gada — Slovākijas sastāvā.

## Cilvēki
Pēc tautības vairums pilsētas iedzīvotāju ir slovāki (93,12 %), dzīvo arī čigāni (3,36 %). Pēc reliģiskās pārliecības — katoļi (36,4 %), nereliģiozi (35,44 %) un luterāņi (21,62 %).

## Ārējās saites
*
Bandaberga

**Bandaberga** () ir pilsēta Austrālijā, reģiona centrs Kvīnslendas štatā. Izvietojusies Bērnetas upes krastos 385 km uz ziemeļiem no štata galvaspilsētas Brisbenas un 15 km no Koraļļu jūras krasta. Pilsēta veidojusies kopš 1867. gada kā mežcirtēju un lauksaimnieku apmetne, kurai jau 1902. gadā piešķirtas pilsētas tiesības. Nosaukums cēlies no vietējo aborigēnu kabi vārda *bunda* — ‘svarīgs vīrs’ un vācu valodas *Berg* — ‘kalns’. Mūsdienās nozīmīgs pārtikas rūpniecības centrs, kur dominē cukurniedru audzēšana un cukura rūpniecība, ruma ražošana.

## Atsauces

## Ārējās saites
Dmitrijs Černišenko

**Dmitrijs Černišenko** (; dzimis 1968. gada 20. septembrī) ir bijušais Kontinentālās hokeja līgas prezidents. Černišenko bija arī Soču olimpisko spēļu organizācijas komitejas prezidents.

Līgas prezidenta pienākumus viņš uzsāka pildīt 2014. gada novembra nogalē, kad amatu pameta Aleksandrs Medvedevs. 2020. gada februārī par nākamo KHL prezidentu tika ievēlēts Aleksejs Morozovs.

## Ārējās saites
* Černišenko biogrāfija ''Sport-business.ru'' mājaslapā
Pjērs Eduārs Belmārs

**Pjērs Eduārs Belmārs** (; dzimis ) ir franču hokejists, malējais uzbrucējs, Francijas hokeja izlases dalībnieks. Pašlaik (2026) Belmārs spēlē Nacionālās līgas vienībā HC Ajoie.

## Spēlētāja karjera
Profesionāļa karjeru Belmārs sāka 2002.—03. gada sezonā, kad spēlēja Francijas hokeja līgas vienībā HK Ruāna. Jau nākamajā sezonā hokejists kļuva par vienu no komandas vadošajiem spēlētājiem. 2003. un 2006. gadā uzbrucējs kļuva par Francijas čempionu. Ruānā Belmārs spēlēja līdz 2006. gadam, kad pievienojās Allsvenskan vienībai HK Leksanda. 2008.—09. gada sezonu uzbrucējs noslēdza kā ceturtais rezultatīvākais Leksandas spēlētājs.

2009.—10. gada sezonā Belmārs spēlēja Zviedrijas hokeja līgas kluba Šellefteo AIK rindās. Divus gadus vēlāk uzbrucējs kļuva par AIK kapteiņa palīgu. 2013. un 2014. gadā Belmārs kopā ar AIK izcīnīja divus Zviedrijas čempiona titulus.

2014. gada jūnijā Belmārs noslēdza viena gada līgumu ar NHL klubu Filadelfijas "Flyers". 22. oktobrī viņš guva savus pirmos vārtus NHL. 2017. gada jūnijā līgas paplašināšanās draftā viņu izvēlējās Vegasas "Golden Knights". Kopā ar "Golden Knights" sasniedza Stenlija kausa finālsēriju, tajā gan ar 1—4 piekāpjoties Vašingtonas "Capitals". 2019. gada vasarā noslēdza divu gadu līgumu ar Kolorādo "Avalanche".

2023. gada 7. jūlijā Belmārs kā brīvais aģents parakstīja viena gada līgumu par 775 000 USD ar komandu Sietlas "Kraken". Noslēdzot līgumu ar Kraken, viņš atkal apvienojās ar Deivu Hekstolu, savu bijušo komandas galveno treneri no "Flyers" laikiem.

Kad viņa NHL karjera noslēdzās, Belmārs atgriezās Eiropā un 2024. gada 31. oktobrī noslēdza viena gada līgumu uz atlikušo sezonas daļu ar Šveices NL klubu HC Ajoie.
## Atsauces

## Ārējās saites
Skudrlāču dzimta

**Skudrlāču dzimta** (*Myrmecophagidae*) ir skudrlāču apakškārtas (*Vermilingua*) nepilnzobju dzimta. Tā apvieno 3 mūsdienās dzīvojošas sugas, kas iedalītas 2 ģintīs. Visas skudrlāču sugas mājo vai nu Centrālamerikā vai Dienvidamerikā. Dzimtas zinātniskais nosaukums atvasināts no sengrieķu valodas un latviski tas nozīmē "skudru ēdājs" (*Myrmeco* nozīmē skudra, bet *phagos* — ēst).

## Izskats un īpašības
Skudrlāču dzimtas sugas ir vidēji lieli vai lieli dzīvnieki, kuriem raksturīgs garš cauruļveida purns un gara, tieva mēle ar uz aizmuguri vērstiem, dzelkšņainiem izaugumiem. Skudrlāčiem ir spēcīgi nagi, ar kuriem tie rok zemi un termītu mītnes, lai atrastu savu galveno barību - skudras un termītus. Skudrlāčiem nav zobu, bet tiem izdalās lipīgas siekalas, kurās uzlaizītie kukaiņi iestieg. Lielākais dzimtā ir lielais skudrlācis (*Myrmecophaga tridactyla*), kura ķermeņa garums kopā ar asti sasniedz 2 metrus un svars 55 kg.

Atkarībā no sugas grūsnības periods ilgst 130—190 dienas. Piedzimst viens mazulis, par kuru rūpējas tikai māte. Vairākus mēnešus māte mazuli nēsā uz muguras. Pieaugušie īpatņi ir vientuļnieki.

## Sistemātika
* **Skudrlāču dzimta** (*Myrmecophagidae*)
** Lielie skudrlāči (*Myrmecophaga*)
*** Lielais skudrlācis (*Mymecophaga tridactyla*)
** Tamandua (*Tamandua*)
*** Četrpirkstu tamandua (*Tamandua tetradactyla*)
*** Meksikas tamandua (*Tamandua mexicana*)
** †*[[Neotamandua]]*
** †*[[Protamandua]]*

## Atsauces

## Ārējās saites

*Bruņneši un nepilnzobji
*ARKive: American Anteaters (family myrmecophagidae)
*ADW: Myrmecophagidae
*Order Pilosa
Bani

**Bani** (*Bani*) ir upe Rietumāfrikā, Nigēras labā krasta pieteka, viena no lielākajām pietekām. Sākas Mali dienvidrietumos, satekot Bagoei (705 km gara) un Baulei (915 km gara), tek paralēli Nigērai un ietek tajā pie Mopti pilsētas. Pašas Bani garums ir ap 440 km, bet kopā ar tās lielāko satekupi Bauli — ap 1355 km. Upe daļēji kuģojama, ieleja blīvi apdzīvota.

## Atsauces

## Ārējās saites
Platastes lori

**Platastes lori** (*Lorius*)  ir loriketu jeb nektārpapagaiļu ģints, kas pieder papagaiļveidīgo kārtai. Ģintī ietilpst sešas sugas. Tie ir krāšņi, krāsaini papagaiļi, kas mīt augstu koku galotnēs un izvairās no cilvēkiem.

## Izskats
Garums 30 – 32&nbsp;cm. Tipiska ģints pazīme ir īsa un noapaļota aste. Lori ir vieni no viskrāsainākajiem putniem, apspalvojumā dominē sarkanā krāsa, kuru papildina dažādu nokrāsu zaļi, zili, dzelteni un melni toņi.

## Izplatība
No Moluku salām caur Jaungvineju līdz Zālamana salām.

## Dzīvesveids
Dzīvo vieni vai pāros, barošanās laikā pulcējas baros. Mitinās koku galotnēs tropu lietus mežos. Teritorijās, kas atrodas Jaungvinejas dienvidaustrumos, lori papagailis ir sastopams 1000 metru virs jūras līmeņa. Reizēm mierīgās vietās parādās pat 1400 metru augstumā virs jūras līmeņa.

Lori, tāpat kā citi papagaiļi, ir teicami piemēroti dzīvošanai kokos. Prot lieliski kāpelēt. Kāpelēšanā piepalīdz knābis.  Skaņas skaļas un skanīgas, atšķirībā no daudzu papagaiļu spalgās ķērkšanas.

## Barība
Vislabprātāk pārtiek no ziediem un nektāra. Mēle ir piemērota, lai savāktu nektāru no ziediem un augļu sulu. Tā apaugusi ar maziem sariņiem, kas iztaisnojas barības uzņemšanas laikā. Ēdienkarti papildina augļi, dažādi kukaiņi un kāpuri. Barību uzņem, izmantojot savas kājas, pieturot barību un ieliekot to knābī.

## Vairošanās
Ligzdas visbiežāk veido koku dobumā vai termītu pamestā pūznī. Aplidošanas laikā tēviņš lepojas ar savām krāsainajām spalvām — ar izplestiem spārniem tas mātītes priekšā iztaisnojas un liec galvu uz sāniem. Pēc tam sāk visu ķermeni enerģiski kustināt uz augšu un leju, kā arī raida svilpveidīgu aicinājumu. Saikne starp abiem partneriem ir ļoti spēcīga, un pārošanās laikā tēviņš kļūst ļoti agresīvs pret citiem putniem.

Mātīte parasti izdēj divas olas un perē apmēram 24 dienas. Putnēni ligzdā uzturas 8 - 10 nedēļas.

## Turēšana nebrīvē
Lai gan lori papagailim ir skaists apspalvojums, tas kā mājputns ir mazāk populārs nekā aras un kakadu. Lori papagaiļu audzēšana ir dārga, viņiem ir nepieciešami svaigi augļi un nektārs. Arī voljērs ir biežāk jātīra nekā tiem putniem, kas ēd graudus. Tādējādi šiem papagaiļiem būrītis noteikti nav piemērots miteklis, un tie ir jānodrošina ar lielāku telpu.

Tirdzniecība ar lori papagaiļiem ir mazāk izplatīta nekā ar citām papagaiļu sugām, tādēļ lielākas briesmas viņiem rada apkārtējās vides piesārņošana.

## Sugas
Ģintij pieder sešas sugas un lielāks skaits pasugu.

## Atsauces